ਅਫ਼ਗਾਨਿਸਤਾਨ ਅੰਤਰਰਾਸ਼ਟਰੀ

ਅਫਗਾਨਿਸਤਾਨ ਇੰਟਰਨੈਸ਼ਨਲ (AITV,    ) ਇੱਕ ਖ਼ਬਰਾਂ ਅਤੇ ਮੌਜੂਦਾ  ਮਾਮਲਿਆਂ ਦਾ ਟੈਲੀਵਿਜ਼ਨ ਸਟੇਸ਼ਨ ਹੈ ਜਿਸਦਾ ਮੁੱਖ ਦਫਤਰ ਲੰਡਨ, ਯੂਕੇ ਵਿੱਚ ਸਥਿਤ ਹੈ,   ਜਿਸਦਾ ਮੁੱਖ ਮਕਸਦ ਅਫਗਾਨ ਦੇ ਲੋਕਾਂ ਅਤੇ ਪ੍ਰਵਾਸੀਆਂ ਲਈ ਪ੍ਰੋਗਰਾਮ ਪ੍ਰਸਾਰਿਤ ਕਰਨਾ ਹੈ। ਇਹ ਸਟੇਸ਼ਨ ਯੂਰਪ ਅਤੇ ਏਸ਼ੀਆ ਵਿੱਚ ਮਿਲਣ ਵਾਲੇ ਤੁਰਕਮੇਨੇਲਮ 52°E / ਮੋਨਾਕੋਸੈਟ ਸੈਟੇਲਾਈਟ ' ਤੇ ਮੁਫਤ ਪ੍ਰੋਗਰਾਮ ਪ੍ਰਸਾਰਿਤ ਕਰਦਾ ਹੈ, ਜਿਸ ਵਿੱਚ ਅਫਗਾਨਿਸਤਾਨ ਵੀ ਸ਼ਾਮਲ ਹੈ, ਸ਼ਾਰਟਵੇਵ (7600 kHz) ਨਾਲ ਇੱਕ ਰੇਡੀਓ ਰੀਲੇਅ ਟ੍ਰਾਂਸਮਿਸ਼ਨ ਵੀ ਸ਼ਾਮਲ ਹੈ। ਇਹ ਔਨਲਾਈਨ ਸਟ੍ਰੀਮਿੰਗ ਪਲੇਟਫਾਰਮਾਂ ਰਾਹੀਂ ਦੁਨੀਆ ਭਰ ਵਿੱਚ ਆਪਣੇ ਪ੍ਰੋਗਰਾਮ ਪ੍ਰਸਾਰਿਤ ਕਰਦਾ ਹੈ। 

 ਇਤਿਹਾਸ 
ਅਫਗਾਨਿਸਤਾਨ ਇੰਟਰਨੈਸ਼ਨਲ ਟੀਵੀ ਦੀ ਸ਼ੁਰੂਆਤ 15 ਅਗਸਤ, 2021 ਨੂੰ ਈਰਾਨ ਇੰਟਰਨੈਸ਼ਨਲ ਦੇ ਇੱਕ ਸਹਾਇਕ (ਸਿਸਟਰ, sister) ਸਟੇਸ਼ਨ ਵਜੋਂ ਕੀਤੀ ਗਈ ਸੀ।   ਅਸਲ ਵਿੱਚ ਪਹਿਲਾਂ ਇਸਨੂੰ ਅੰਤਰਰਾਸ਼ਟਰੀ ਸ਼ਾਂਤੀ ਦਿਵਸ 'ਤੇ ਸ਼ੁਰੂ ਕਰਨ ਦੀ ਯੋਜਨਾ ਬਣਾਈ ਗਈ ਸੀ ਅਤੇ 15 ਅਗਸਤ ਨੂੰ ਤਾਲਿਬਾਨ ਦੇ ਕਾਬੁਲ 'ਤੇ ਕਬਜ਼ੇ ਸਮੇਂ ਅਫਗਾਨਿਸਤਾਨ ਦੀ ਸਥਿਤੀ ਦੇ ਕਾਰਨ ਪਹਿਲਾਂ ਹੀ ਸ਼ੁਰੂ ਕਰ ਦਿੱਤਾ ਗਿਆ ਸੀ। ਇਸਦੀ ਵਿਆਪਕ ਕਵਰੇਜ ਅਤੇ ਰਿਪੋਰਟਿੰਗ ਵਿੱਚ ਆਜ਼ਾਦੀ ਦੇ ਕਾਰਨ ਇਹ ਜਲਦੀ ਹੀ ਅਫਗਾਨਿਸਤਾਨ ਲਈ ਸਭ ਤੋਂ ਮਸ਼ਹੂਰ ਖਬਰਾਂ ਦਾ ਚੈਨਲ ਬਣ ਗਿਆ ਸੀ।

ਮੂਲ ਰੂਪ ਵਿੱਚ ਸਿਰਫ਼ ਫ਼ਾਰਸੀ ਭਾਸ਼ਾ ਵਿੱਚ ਪ੍ਰੋਗਰਾਮ ਪ੍ਰਸਾਰਿਤ ਕਰਨ ਵਾਲੇ ਇਸ ਸਟੇਸ਼ਨ ਨੇ ਅਗਸਤ 2023 ਵਿੱਚ ਪਸ਼ਤੋ ਭਾਸ਼ਾ ਦੇ ਪ੍ਰਸਾਰਣ ਸ਼ੁਰੂ ਕੀਤੇ ਸਨ।

ਮਈ 2024 ਵਿੱਚ, ਅਫ਼ਗਾਨ ਅਧਿਕਾਰੀਆਂ ਨੇ ਲੋਕਾਂ ਨੂੰ ਅਫ਼ਗਾਨਿਸਤਾਨ ਇੰਟਰਨੈਸ਼ਨਲ ਨਾਲ ਸਹਿਯੋਗ ਕਰਨ ਜਾਂ ਇਸ ਦੇ ਪ੍ਰੋਗਰਾਮਾਂ ਵਿੱਚ ਹਿੱਸਾ ਲੈਣ ਤੋਂ ਪਾਬੰਦੀ ਲਗਾ ਦਿੱਤੀ ਸੀ। ਤਾਲਿਬਾਨ ਦੇ ਕਬਜ਼ੇ ਹੇਠ ਆਉਂਦੇ ਸੂਚਨਾ ਅਤੇ ਸੱਭਿਆਚਾਰ ਮੰਤਰਾਲੇ ਦੇ ਇੱਕ ਬੁਲਾਰੇ ਨੇ ਕਿਹਾ ਕਿ “ਜਨਤਕ ਥਾਵਾਂ ਵਿੱਚ ਇਸ ਮੀਡੀਆ ਸੰਸਥਾ ਦੇ ਪ੍ਰਸਾਰਣ ਨੂੰ ਆਸਾਨ ਬਣਾਉਣਾ ਅਤੇ ਚਰਚਾਵਾਂ ਵਿੱਚ ਭਾਗ ਲੈਣਾ ਮਨਾਹੀ ਹੈ।”

 ਪ੍ਰੋਗਰਾਮ ਅਤੇ ਸਮੱਗਰੀ 
ਅਫਗਾਨਿਸਤਾਨ ਇੰਟਰਨੈਸ਼ਨਲ ਦੇ ਪੱਤਰਕਾਰ ਲੰਡਨ ਅਤੇ ਵਾਸ਼ਿੰਗਟਨ ਡੀਸੀ ਦੋਵਾਂ ਵਿੱਚ ਹਨ। ਖ਼ਬਰਾਂ ਅਤੇ ਬਹਿਸਾਂ ਦੇ ਨਾਲ, ਇਹ ਦਸਤਾਵੇਜ਼ੀ ਫਿਲਮਾਂ ਵੀ ਤਿਆਰ ਕਰਦਾ ਹੈ। 

ਇਸ ਦਾ ਮੁੱਖ ਪ੍ਰੋਗਰਾਮ ਮੈਦਾਨ (Maydan) ਹੈ, ਜੋ ਦੁਨੀਆ ਭਰ ਤੋਂ ਪ੍ਰਮੁੱਖ ਨੀਤੀ ਨਿਰਮਾਤਾਵਾਂ ਅਤੇ ਵਿਚਾਰਕਾਂ ਨੂੰ ਲੰਡਨ ਵਿੱਚ ਇਕੱਠਾ ਕਰਦਾ ਹੈ, ਜਿੱਥੇ ਉਹ ਅਫ਼ਗਾਨਿਸਤਾਨ ਦੇ ਮੌਜੂਦਾ ਮਾਮਲਿਆਂ ’ਤੇ ਚਰਚਾ ਕਰਦੇ ਹਨ।

 ਇਹ ਵੀ ਵੇਖੋ 

 ਦ ਅਫਗਾਨ ਟਾਈਮਜ਼

 ਹਵਾਲੇ 

 ਬਾਹਰੀ ਲਿੰਕ 

 ਅਫਗਾਨਿਸਤਾਨ ਇੰਟਰਨੈਸ਼ਨਲ ਟੀਵੀ ਲਾਈਵ